3. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. ΣΤ/100280 της 31 Δεκ. 1969/3  Φεβρ. 1970 (ΦΕΚ Β' 79) Περί επιθεωρήσεως εκπαιδευτικών αυτοκινήτων. Έχοντες υπ' όψιν: 1.Το άρθρ. 47 του Κ.Ο.Κ. κυρωθέντος υπό του Ν.Δ. 4233/62. 2.Την υπ' αριθ. 119659/19.2.58, απόφασιν ως και την υπ' αριθ. ΣΤ/138539/69 εγκύκλιον του Υπουργείου. 3.Την ανάγκην περιοδικού ελέγχου των εκπαιδευτικών αυτοκινήτων άτινα λόγω του σκοπού, ον ταύτα εξυπηρετούν δέον γενικώς να είναι εις λίαν καλήν κατάστασιν, τα δε συστήματα ασφαλείας αυτών εις αρίστην τοιαύτην. Αποβλέποντες εις την διευκόλυνσιν του έργου της Κωδικοποιήσεως των σχετικών διατάξεων δια της ενοποιήσεως εις έν κείμενον των μέχρι τούδε ισχυουσών επί του θέματος της επιθεωρήσεως των εκπαιδευτικών αυτοκινήτων διατάξεων, αποφασίζομεν: Όπως εντός του μηνός Ιανουαρίου εκάστου έτους διενεργήται υπό των Υπηρεσιών Συγκοινωνιών επιθεώρησις απάντων των εν τη συγκοινωνιακή αυτών περιοχή κυκλοφορούντων τοιούτων οχημάτων προς διαπίστωσιν της καταλληλότητος αυτών. Ιδιαιτέρως δέον όπως ελέγχωνται υπ' αυτών τα κάτωθι: 1.Σύστημα διευθύνσεως. 2.Σύστημα πεδήσεως. 3.Σύστημα φωτισμού και οπτικής σημάνσεως. Ως προς την επισκευήν των λεωφορείων βλέπε σχετικάς αποφάσεις εν τ. 21 σελ. 208, 1718. Κατά την εξέτασιν του συστήματος πεδήσεως θα ελέγχηται και η θέσις του χειρομοχλού μηχανικής πεδήσεως (χειροφρένου) όστις δέον όπως απαραιτήτως ευρίσκεται εις τα δεξιά του οδηγού εις θέσιν τοιαύτην ώστε, αφ' ενός μεν να μη παρεμποδίζεται το έργον του οδηγού αφ' ετέρου να είναι προσιτός ο χειρισμός τούτου και υπό του παρακαθημένου εκπαιδευτού. Μετά τον κατά τα ανωτέρω ετήσιον έλεγχον και εφ' όσον διαπιστούται η καταλληλότης των εν λόγω οχημάτων θα χορηγήται υπό της εκάστοτε αρμοδίας Υπηρεσίας ειδικόν σημείωμα σχετικόν περί της καταλληλότητος τούτων. Μετά την πάροδον του μηνός Ιανουαρίου εκάστου έτους ουδέν εκπαιδευτικόν όχημα θα γίνηται δεκτόν υπό των εξεταστικών επιτροπών δια την επ' αυτού εξέτασιν υποψηφίου οδηγού αυτοκινήτου εάν δεν είναι εφωδιασμένος ο κάτοχος τούτου με το ανωτέρω ειδικόν σημείωμα. Η υπ' αριθ. 119659/19.2.1958 απόφασις και η υπ' αριθ. ΣΤ/138539/69 εγκύκλιος του Υπουργείου ως και πάσα προγενεστέρα σχετική επί του ιδίου αντικειμένου διοικητική πράξις καταργείται. Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. (Αντί για τη σελ. 264,21(β) Σελ. 264,21(γ) Τεύχος - Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.1-3 21.Ε.λ.3 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 